Folytatódik az Audi TT Cup, még kérdéses a magyar pilóta jövõje
Hosszas tárgyalássorozat után hivatalosan is eldõlt, hogy a korábbi hírekkel ellentétben folytatódik a világ egyik legerõsebb márkakupa-sorozata, az Audi Sport ABT TT Cup. A 2017-es szezonnak Keszthelyi Vivien személyében magyar szereplõje is volt.
A sorozat jövõjére nem véletlenül irányult nagy nemzetközi figyelem. Az ehhez hasonló márkakupák sajátossága, hogy minden pilóta azonos technikai feltételekkel indul, így eredményük jobban tükrözi a valós képességeiket. Az Audi TT Cup mezõnye pedig még a hasonló sorozatok között is tradicionálisan erõsnek számít, hisz évrõl évre rutinos, komoly szakmai múlttal, eredményekkel rendelkezõ pilóták százai jelentkeznek a világ minden tájáról, akik közül megannyi teszt során választják ki a legjobbakat, akik aztán rajthoz állhatnak a szériában. Sok sorozattal ellentétben tehát nem elég csupán a nevezési díj megfizetése; már a mezõnybe kerüléshez is komoly teljesítmény felmutatására van szükség. 

A riválisaihoz képest jóval kevesebb rutinnal rendelkezõ Keszthelyi Vivien így nem csupán bekerült a világ legígéretesebb tehetségei közé, de eredményes szereplésével minden idõk legfiatalabb magyar pontszerzõjévé vált a nemzetközi túraautó-sorozatok tekintetében. Eddigi teljesítményével pedig felkeltette a hasonló szériákat figyelemmel kísérõ és a jövõ reménységeit felkutató szakemberek érdeklõdését is.

A 17. évét nemrég betöltõ pilótára különbözõ felnõtt sorozatokban elért dobogós helyezéseit látva három évvel korábban figyelt fel a német autógyár. Vivien, miután 2013 végén megtanult vezetni - bár "rendes" jogosítványa csak jövõre lesz - elõször hazai, majd nemzetközi sorozatokban gyûjtötte a trófeákat. 2016-ban már egy Audival lett magyar túraautó-bajnok a sprintversenyeken, majd az Endurance bajnoki címet is begyûjtötte -2000cm3 kategóriában. Mindeközben pedig az elmúlt két évben az Audi tehetséggondozó akadémiáján, a német konszern finanszírozásával folytatta tanulmányait. Látva töretlen fejlõdését és kiemelkedõ teljesítményét, az Audi a TT Cup mezõnyében való szerepeltetéssel mélyvízbe dobta Keszthelyi Vivien, aki azonban derekasan helytállt.

Az idény végén az autógyár aztán úgy döntött, nem folytatja a sorozat megrendezését, végül azonban megállapodott a gyárral hosszú ideje együttmûködõ ABT Sportsline motortechnikai teljesítménynövelõ céggel, melynek támogatásával továbbra is megrendezi a futamokat. A sorozatban Magyarországon gyártott Audi TT-k versenyváltozatával küzdenek meg egymással a pilóták, a tervek szerint az eddigiekhez hasonlóan hat DTM-es helyszínen.

Keszthelyi Vivien idén már bizonyított ebben a sorozatban, karrierje jövõjérõl 2018 elején várható bejelentés.